Sumerian cuneiform tablet — Period: Old Babylonian — Genre: Royal Inscription
Sign sequence:
<SURFACE> 
 UD AN AN EN KID BI 
 NUN DA URU A A AN RI E NE 
 NAM TAR TAR RI ME |U.U.U| 
 AN |ŠEŠ.KI| TUR ZI LI 
 KI |NINDA₂×NE| E₂ KUR RA RA 
 UD ŠU₂ UŠ NAM BUR₂ NA 
 ŠU KIN KU BI DA NI EŠ₂ 
 IGI BI A AL DU BA 
 KA BA BI EŠ₂ |GIŠ.TUG₂.PI.NU₁₁@90.SILA₃| IM IGI AK 
 KA GA BI EŠ₂ MU KALAM@g GAM E 
 KA HUL₂ MU NI IN |UMUM×KASKAL| |U.U.U| 
 AD GI₄ AN KI KA 
 TUG₂ KA AŠ BAR RI AN A NUN NA 
 ŠU NA NE IN GAR RI |U.U.U| 
 |ŠEŠ.AB@g| KI KI SUR RA AN RI NE GAR RA NA 
 BAL ŠA₆ GA SUD DU EŠ₂ AK NE 
 BARA₂ BI GALAM IL₂ NE 
 |LAGAB.LAGAB| DA GA AN SAG ZI IG LA 
 GU₂ KALAM@g IL₂ I NE 
 GIR₃ NI ŠU NI <unk> E NE 
 KA KU₃ GAR NU PAP RU DA NE NE 
 GI NI EŠ₂ NE IN NE |U.U.U| |A.AN| 
 UD BI A AN AŠ DU@s UD RI 
 |U.U.U| BAR RI GAL ZU TUR AN |SAL.TUG₂| KID LAL KID 
 IGI AN AN EN KID BI TA 
 SAG IL₂ LA |U.GUD| LI |U.U.U| |UD.DU| DA NI 
 MA DA KA A NI TE EN TE NE 
 SAG MI ZI NE |U.U.U| NE IN |UD.DU| A 
 KALAM@g ŠAR₂ RA BI EŠ₂ |GA₂×SAL| NE IN TUK |A.AN| 
 URU NI |ŠEŠ.AB| KI MA |GA₂×AN| SIG IG KUR RA 
 SAG KI UD ŠA₃ HUL₂ LA NI TA 
 MU KALAM@g NA IGI BAR RI EN 
 SAG BI NE IN IL₂ LA 
 MU MAH NE IN TUK |A.AN| 
 |HI×AŠ₂| SAG A AB BA NAM GAN BI |KA×GAR| NE 
 |AK×ERIN₂| ŠEN KALAM@g MA HUB₂ SA RA AK AK NE 
 SAG E |U.U.U| IM MI IN |PA.HUB₂.DU| 
 |PA.LU| DIM₂ ZI IG DU DU E NE 
 MA DA BI IM ŠU A GI₄ GI₄ NE 
 ŠA₃ BI A GA₂ GA₂ NE UD BI SUD SUD <unk> NE 
 KA EL BI NE IN |NIM×GAN₂@t| 
 NAM BI EŠ₂ <unk> AN |U.U.U| 
 GAL ZU |GIŠ.TUG₂.PI| TUK TUK GAR GI NA KI |NINDA₂×NE| ME EN 
 ŠA₃ |GA₂×AN| |U.KA| MU TA KU₃ GI |U.U.U| DAR A ME EN 
 NAM |PA.LU| KALAM@g MA NA MU KALAM@g GAR RI EN 
 NAM SI DI GA₂ PA MA AN SUM 
 BAL HUL₂ LA ŠU ZI MA NI IN GAR 
 NI SIG LU LU A NI <unk> MU EŠ₂ MA NI IN DUR₂ 
 E₂ TE NI₂ IL₂ RU NE@s NE@s NE 
 UR₂ AB E₂ UD GUR RI NE 
 URU KI AN MA DA BI E NE KAK |IGI.DIB| NE 
 <unk> RU BA BI <unk> NE 
 GIŠ |HI×AŠ₂| |IGI.EŠ₂| GALAM IL₂ NE 
 ŠU LUH HA LAM MA BI KI BI GI₄ GI₄ NE 
 AN |ŠEŠ.KI| EN ME AN KI ŠU |U.GUD| 
 NAM NI₂ TUK MU EŠ₂ A₂ BI HU MU DA |NINDA₂×NE| 
 AD GI₄ A MU KI BI EŠ₂ GAR SAG BI EŠ₂ |UD.DU| A 
 LI TAR GALAM MA MU GAR |PA.GAN| NU DI DAM 
 A DU NAM LUGAL LA GA₂ KALAM@g GA₂ ZU ZU NE 
 NAM GAL NAM MAH GA₂ UD DA URU EŠ₂ IG LI NE 
 |ŠEŠ.AB| KI |GA₂×AN| E NE 
 KI DI A BI ŠU HA E NE 
 |SI.A| GAR UD BI TA KA 
 KI GAR BI...
 LI |IGI.DIB| NE TAR...NE |ZI&ZI.LAGAB| 
 BUR₂ NA BI |IGI.DIB| GUL...
 AN |ŠEŠ.KI| LUGAL MU MU IGI IN ŠE 
 NAM TI MU EŠ₂ |IGI.DIB| NAM TI 
 KU DU UR MA BU |PIRIG×UD| A A TU DA GA₂ KID 
 URU KUR NAM TI LA KI GAN IG LA KA 
 KI KU |LAGAB.LAGAB| IG AN RI E NE KID 
 NAM BI MU KALAM@g TAR RI ŠA 
 MU NI DIM₂ |SI.A| GA 
 SAG AN E UŠ SA 
 A₂ BI ŠU TA KIN KI LI TAR GAR RA 
 AN SAG@g |GA₂×AN| LA NI KUR KALAM@g MA |U.TUG₂| 
 UR₂ HI GA NI TA KALAM@g SAG MI GA 
 MU KALAM@g LU LU NAM TI |TE.A| |TE.A| RI |ME.U.U.U| 
 |EZEN×BAD| BI KAK |IGI.DIB| NE ŠU GA₂ IM MI GAR 
 |UR₂×(U₂.AŠ)| BA |UD×(U.U.U)| 5(DIŠ) |A.AN| BA RA AB NI 
 SIG₄ BI HU MU DUH 
 |EZEN×BAD| GAL BI HU MU TIL 
 |EZEN×BAD| SI BI HU MU IL₂ 
 |HI×AŠ₂| SAG IGI@g GA DIM₂ KI EL LA GAN NE SAR 
 GALAM DU BI GAN NE |SI.A| SU IGI GAN NE DUH DUH 
 MU NAM MAH BI DIM₂ SAG BI HU MU NI IN IL₂ 
 |IGI.E₂| DI KALAM@g MA EŠ₂ 
 PA GAL LI |U.U.U| GAN NE IN |UD.DU| 
 APIN BA TE NAM LUGAL LA GA₂ 
 KI GAN IM MA NI IN |IGI.RU| 
 |KA₂.GAL| LA BA SAG GAN NE IL₂ 
 E IG SUR RA BI HU MU KAL 
 SIG₄ BI HU MU DA 
 HI URU TUM BI HU MU BA AL 
 MA DU UM BI HU MU DUB 
 UD |EZEN×BAD| |ŠEŠ.AB| KI MA 
 MU KAK A 
 A₂ LU₂ DIŠ E 3(DIŠ) 1(BAN₂) ŠE TA 
 MIN SILA₃ GAR TA MIN SILA₃ BI TA MIN DUN₃@g NI GIŠ TA 
 UD AŠ A |HI×AŠ₂| DIM₂ ŠU HA BA AN TI 
 ŠA₃ MA DA GA₂ KA 
 I AN UD GAN TUM TA ZI 
 SAG KI UD ŠA₃ HUL₂ LA GA₂ KA 
 KIN BI |EZEN×LAL₂| LAL A GIR₂@g LI |U.U.U| GAN IM MI TIL 
 |GIŠ.TUG₂.PI| |GA₂×AN| NAM KU₃ ZU MU TA GAL BI GAN IM MI KIN 
 |EZEN×BAD| BA AN |ŠEŠ.KI| DU@g MA DA GI EN GI EN 
 MU EŠ₂ GAN IM MI |HU.NA₂| 
 GAR AK MU EŠ₂ AN |ŠEŠ.KI| LUGAL MU HU MU HUL₂ LI EN 
 UD ŠA₃ HUL₂ LA BAL NAM GAN A 
 NAM NU KAD₄ ME MU GAN IG LA KA 
 GIŠ RU TI GAR HI HA LA NAM LUGAL LA 
 SAG E |U.U.U| HA MA AB |PA.HUB₂.DU| GI 
 NAM |PA.LU| MU |EN.KID| KI A |ŠEŠ.AB| KI |UD.AB@g| KI BI 
 SUD UD EŠ₂ NAM BA PAP RU 
 NUN KI |NINDA₂×NE| AN |ŠEŠ.KI| AN |SAL.TUG₂| GAL BI GAN IM 
 UD MU GAN SUD SUD UD

Provide the transliteration.

<SURFACE>
u₄ an {d}en-lil₂-bi
nun da-ri₂ a-a dingir-re-e-ne
nam tar-tar-re me-eš
{d}nanna dumu zi-le
ki ag₂ e₂-kur-ra-ra
utu-šu₂-uš nam-sun₅-na
šu-kin dab₅-bi-da-ni-še₃
igi-bi-a al-gub-ba
ka ba-bi-še₃ ŋizzal im-ši-ak
dug₄-ga-bi-še₃ mu-un-gur₂-e
gu₃ hul₂ mu-ni-in-de₂-eš
ad gi₄ an ki-ka
umuš ka-aš bar-re {d}a-nun-na
šu-na bi₂-in-gar-re-eš
uri₂{ki} ki-sur-ra dingir-re-ne gar-ra-na
bala sag₉-ga su₃-ra₂-še₃ ak-de₃
barag-bi sukud il₂-de₃
kilib₃ da-ga-an sag zi-ŋal₂-la
gu₂-un il₂-i-de₃
giri₃-ni šu-ni <unk> e-de₃
inim ku₃ nig₂ nu-kur₂-ru-da-ne-ne
gi-ne₂-še₃ bi₂-in-ne-eš-am₃
u₄-bi-a {d}dil-im₂-babbar-re
eš-bar-re gal-zu dumu {d}nin-lil₂-la₂-ke₄
igi an {d}en-lil₂-bi-ta
sag il₂-la ul-le-eš e₃-da-ni
ma-da inim-a-ni te-en-te-ne
sag-gi₆ zid-de₃-eš bi₂-in-e₃-a
un šar₂-ra-bi-še₃ arhuš bi₂-in-tuku-am₃
uru-ni uri₅{ki}ma ama sig{ig} kur-ra
sag-ki zalag ša₃ hul₂-la-ni-ta
mu-un-na-ši-bar-re-en
sag-bi bi₂-in-il₂-la
mu mah bi₂-in-tuku-am₃
hur-sag a-ab-ba nam-he₂-bi ku₂-de₃
me₃ šen kalam-ma hub₂ sa-ra ak-ak-de₃
sag-e-eš im-mi-in-rig₇
sipa-gin₇ zid-ŋal₂ tum₂-tum₂-e-de₃
ma-da-bi-im šu-a gi₄-gi₄-de₃
ša₃-bi a ga₂-ga₂-de₃ u₄-bi su₃-su₃ <unk> de₃
inim sikil-bi bi₂-in-tum₃
nam-bi-še₃ <unk>{d}sin
gal-zu geštu₂ tuku-tuku nig₂-gi-na ki ag₂ me-en
ša₃ ama ugu-mu-ta ku₃-ge-eš gun₃-a me-en
nam-sipa kalam-ma-na mu-un-gar-re-en
nam-si-sa₂-ga₂ gidri ma-an-šum₂
bala hul₂-la šu zid ma-ni-in-gar
ni-ši₃ lu-lu-a-ni <unk> mu-še₃ ma-ni-in-dur₂
e₂-temen-ni₂-gur₃-ru gibil-gibil-de₃
ur₂ eš₃ e₂-babbar gur-re-de₃
uru{ki} dingir ma-da-bi-e-ne du₃-u₃-de₃
<unk> šub-ba-bi <unk> de₃
geš-hur libir sukud il₂-de₃
šu-luh ha-lam-ma-bi ki-bi gi₄-gi₄-de₃
{d}nanna en me an ki šu du₇
nam-ni₂-tuku-mu-še₃ a₂-bi hu-mu-da-ag₂
ad gi₄-a-mu ki-bi-še₃ nig₂ sag-bi-še₃ e₃-a
en₃ tar galam-ma-mu nig₂ sag₂ nu-di-dam
a-ra₂ nam-lugal-la-ga₂ un-ga₂ zu-zu-de₃
nam-gal nam-mah-ga₂ u₄ da-ri₂-še₃ ŋal₂-le-de₃
uri₅{ki} dagal-e-de₃
ki-sa₂-a-bi šu peš₁₁-e-de₃
diri nig₂ u₄-bi-ta-ka
ki-gar-bi...
en₃ u₃-bi₂-tar...bi₂-zukum
sun₅-na-bi u₃-gul...
{d}nanna lugal-mu mu-ši-in-še
nam-til₃-mu-še₃ u₃ nam-til₃
ku-du-ur-ma-bu-uk a-a tu-da-ga₂-ke₄
uru kur nam-til₃-la ki he₂-ŋal₂-la-ka
ki-tuš niŋin ŋal₂ dingir-re-e-ne-ke₄
nam-bi mu-un-tar-re-ša
mu-ni-gin₇ diri-ga
sag an-e us₂-sa
a₂-bi šu-ta kin ki en₃ tar gar-ra
an-dul₃ dagal-la-ni kur kalam-ma dul
ur₂ du₁₀-ga-ni-ta un sag-gi₆-ga
mu-un-lu-lu nam-til₃ kar-kar-re meš
bad₃-bi du₃-u₃-de₃ šu-ga₂ im-mi-gar
muru₄-ba itu 5(diš)-am₃ ba-ra-ab-zal
sig₄-bi hu-mu-du₈
bad₃ gal-bi hu-mu-til
bad₃-si-bi hu-mu-il₂
hur-sag sig₇-ga-gin₇ ki sikil-la he₂-bi₂-mu₂
sukud-ra₂-bi he₂-bi₂-diri su-lim he₂-bi₂-du₈-du₈
mu nam-mah-bi-gin₇ sag-bi hu-mu-ni-in-il₂
u₆ di kalam-ma-še₃
pa gal-le-eš he₂-bi₂-in-e₃
uš₈-ba temen nam-lugal-la-ga₂
ki he₂-em-ma-ni-in-pa₃
abul-la-ba sag he₂-bi₂-il₂
e-eg-sur-ra-bi hu-mu-kalag
sig₄-bi hu-mu-da
hi-ri₂-tum-bi hu-mu-ba-al
ma-du-um-bi hu-mu-dub
u₄ bad₃ uri₅{ki}ma
mu-du₃-a
a₂ lu₂ 1(diš)-e 3(diš) ban₂ še-ta
2(diš) sila₃ ninda-ta 2(diš) sila₃ kaš-ta 2(diš) gin₂ i₃-geš-ta
u₄ aš-a ur₅-gin₇ šu ha-ba-an-ti
ša₃ ma-da-ga₂-ka
i{d}utu he₂-eb₂-ta-zi
sag-ki zalag ša₃ hul₂-la-ga₂-ka
kin-bi asila-la₂-a ul₄-le-eš he₂-em-mi-til
geštu₂ dagal nam-ku₃-zu-mu-ta gal-bi he₂-em-mi-kin
bad₃-ba {d}nanna suhuš ma-da ge-en-ge-en
mu-še₃ he₂-em-mi-sa₄
nig₂-ak-mu-še₃ {d}nanna lugal-mu hu-mu-hul₂-le-en
u₄ ša₃ hul₂-la bala nam-he₂-a
nam nu-kam₃-me mu he₂-ŋal₂-la-ka
geš-šub til₃ nig₂-du₁₀ ha-la nam-lugal-la
sag-e-eš ha-ma-ab-rig₇-ge
nam-sipa-mu nibru{ki}a uri₅{ki} larsa{ki}bi
su₃-ud-še₃ nam-ba-kur₂-ru
nun ki ag₂ {d}nanna {d}nin-gal-bi he₂-em
u₄-mu he₂-su₃-su₃-ud